b'\n_START_ARTICLE_\nSveto Dekovi\xc4\x87\n_START_PARAGRAPH_\nSveto Dekovi\xc4\x87 (Kotor, 1973.), crnogorski karata\xc5\xa1 iz Donje Lastve pored Tivta, du\xc5\xbenosnik Hrvata iz Crne Gore. Sin je Zvonimira Dekovi\xc4\x87a, jednoga od visokih du\xc5\xbenosnika Hrvatske gra\xc4\x91anske inicijative (HGI), stranke koja okuplja Hrvate u Crnoj Gori, poglavito one u Boki Kotorskoj. Dekovi\xc4\x87eva obitelj \xc5\xbeivi u Donjoj Lastvi.\n_START_SECTION_\n\xc5\xbdivotopis\n_START_PARAGRAPH_\nRodio se je 1973. u Kotoru u obitelji crnogorskih Hrvata, od oca Zvonimira i Majke Senke ro\xc4\x91. Markovi\xc4\x87, oboje iz Donje Lastve. U trinaestoj godini pristupio je \xc5\xa1koli tradicionalnog \xc5\xa1otokan karatea u Tivtu. \xc5\xbdivi i radi u Tivtu.\n_START_SECTION_\n\xc5\xa0portska karijera\n_START_PARAGRAPH_\nPrvo je radio u klasi\xc4\x8dnom, \xc5\xa1otokan stilu karatea koji trenira od 13. godine u rodnom Tivtu. Po\xc4\x8deo je nastupati za \xc4\x8da\xc4\x8danski borac na poziv europskog prvaka Slavoljuba Pipera. \xc4\x8ca\xc4\x8danski je Borac u doba Jugoslavije uz podgori\xc4\x8dku Budu\xc4\x87nost, sarajevsku Bosnu i zagreba\xc4\x8dki Tempo \xc4\x8dinio \xc4\x8detverac najja\xc4\x8dih karata\xc5\xa1kih klubova u onda\xc5\xa1njoj SFRJ._NEWLINE_Svjetski je prvak u kjoku\xc5\xa1inkai karateu. Svjetski je uspjeh postigao kao pod zastavama Jugoslavije, Srbije i Crne Gore. Prvak kupa Mas Oyama Gold, Vancouverskog kupa, Sjeverne Amerike, Europe i sudionik 7. i 8. (1999. i 2003.) Svjetskog otvorenog prvenstva u Tokiju._NEWLINE_Svjetski je kup osvojio vi\xc5\xa1e puta, dvaput u Montrealu, u velja\xc4\x8di 1998. i o\xc5\xbeujku 2001. godine. U Vancouveru je svjetski kup osvojio u prosincu 2000. godine. Priznanje je dobio pozivom za sudjelovanje na ve\xc4\x8deri borila\xc4\x8dkih vje\xc5\xa1tina (Budo gala Versi) u Parizu 2002., pored 32 najbolja borca na svijetu. _NEWLINE_Sudionik europskog prvenstva u Sente\xc5\xa1u 2001. godine, a pohod ka naslovu zaustavila je ozljeda u prvoj borbi. Na EP 2005. u Beogradu ozljeda ga je opet zaustavila u pohodu k naslovu i to nakon \xc5\xa1to je ve\xc4\x87 pobijedio poljskog i rumunjskog i onda aktualnog svjetskog prvaka. Nositelj je crnog pojasa tre\xc4\x87i dan, ponosan \xc5\xa1to ga je zavrijedio zadovoljiv\xc5\xa1i kriterije Hidetake Ni\xc5\xa1ijame, sudionika legendarnog Funako\xc5\xa1ija._NEWLINE_Sudionik dvaju svjetskih prvenstava, 1999. g. i 2003. godine. Natjecao se je u apsolutnoj kategoriji koja se u skladu s pravilima kjoku\xc5\xa1ina odr\xc5\xbeavaju u Tokiju.\n_START_SECTION_\nPoliti\xc4\x8dka karijera\n_START_PARAGRAPH_\nUklju\xc4\x8dio se u politi\xc4\x8dki \xc5\xbeivot Hrvata Crne Gore preko Hrvatske gra\xc4\x91anske inicijative (HGI). U\xc5\xa1ao je na kandidacijsku listu HGI za izbor odbornika u Skup\xc5\xa1tini Tivta i Herceg Novog 6. travnja 2008._NEWLINE_Uz Dekovi\xc4\x87a na listi su: Marija Vu\xc4\x8dinovi\xc4\x87, Mato Marovi\xc4\x87, Mato Krstovi\xc4\x87, Bo\xc5\xbeo Nikoli\xc4\x87, Zvonimir Dekovi\xc4\x87, Miroslav Franovi\xc4\x87, Andrija Krstovi\xc4\x87, Jakov Kokeza, Darija \xc5\xbdegura, Anto Biskupovi\xc4\x87, Ivica Bo\xc5\xbeinovi\xc4\x87, Rafael Sindik, Nikola Po\xc4\x8dani\xc4\x87, Antun Petkovi\xc4\x87, Gajo Kova\xc4\x8devi\xc4\x87, Vicko Petkovi\xc4\x87, Jasna Kokeza, Antun Andri\xc4\x87, Anto Per\xc4\x8din, Marijo Golub, Milan Franovi\xc4\x87, Sveto Dekovi\xc4\x87, Bo\xc5\xa1ko Vuksanovi\xc4\x87, Damir Petkovi\xc4\x87, Gracija Vu\xc4\x8dinovi\xc4\x87, Ivan Andri\xc4\x87, Marinko Drmi\xc4\x87, Dejan Matkovi\xc4\x87, Mladen Bo\xc5\xbeinovi\xc4\x87, Anton Peru\xc5\xa1ina, Milan Golub, Zoran Vojni\xc4\x87.\n_START_SECTION_\nNagrade i priznanja\n_START_PARAGRAPH_\n1999. g., i 2000. g. je bio najbolji \xc5\xa1porta\xc5\xa1 Tivta. 1999. je godine dobio Novembarsku nagradu grada Tivta. Budo savez Crne Gore proglasio ga je najboljim natjecateljem 2003. godine._NEWLINE_Za izuzetan doprinos japanskim borila\xc4\x8dkim vje\xc5\xa1tinama Budo savez Crne Gore dodijelio mu je 2002. g. zlatni kimono, a sedmoga travnja 2006. g. za razvoj borila\xc4\x8dkih \xc5\xa1portova u Crnoj Gori uru\xc4\x8dit \xc4\x87e mu se nagrada za \xc5\xbeivotno djelo. Novinar Slavko Krstovi\xc4\x87 pisao je o Dekovi\xc4\x87u u svojoj knjizi "Sport u Tivtu - mladost jedne povijesti"'